โฆษกรัฐแจง ขยายเวลาเวลาใช้ "VAT 7%" ยังไม่เข้าครม.
โฆษกรัฐแจงที่ประชุมครม.ยังไม่มีการพิจารณาเรื่องขยายเวลาใช้ภาษีมูลค่าเพิ่ม 7% ย้ำนายกฯไม่ต้องการผลักภาระภาษีให้ประชาชน
19 มิ.ย. 2561

โฆษกรัฐแจงที่ประชุมครม.ยังไม่มีการพิจารณาเรื่องขยายเวลาใช้ภาษีมูลค่าเพิ่ม 7% ย้ำนายกฯไม่ต้องการผลักภาระภาษีให้ประชาชน
พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ยังไม่มีการพิจารณาเรื่องการขยายเวลาการใช้ภาษีมูลค่าเพิ่ม (VAT) ที่อัตรา 7% ซึ่งคาดว่าจะมีการพิจารณาเรื่องดังกล่าวในช่วงที่ใกล้จะครบระยะเวลา คือ ก.ย.61
"เข้าใจว่าเมื่อใกล้จะหมดอายุ จึงจะมีพระราชกฤษฎีกาออกมาเพื่อให้ขยายเวลาการใช้ VAT 7% ออกไป เหมือนในทุกๆ ปี" พล.ท.สรรเสริญ กล่าว
พล.ท.สรรเสริญกล่าวว่า พล.อ.ประยุทธ์ จันทร์โอชา นายกรัฐมนตรี มองว่าขณะนี้เศรษฐกิจในประเทศกำลังฟื้นตัวดี เพราะฉะนั้นจึงไม่ต้องการจะผลักภาระภาษีไปให้แก่ประชาชน